Publication: Magyar Közlöny
Issue: MK-2002-31 (Year: 2002, Number: 31)
Era: 1990-2004
Section: 3. számú melléklet a 10/2002. (III. 5.) HM rendelethez
Paragraph Index: 647

9. Az értékelõ elöljárójának döntése (13. pont): Az értékelõ elöljáró az értékelés áttanulmányozása és a humán vezetõ javaslata alapján dönt az értékelés jóváhagyásáról vagy soron kívüli minõsítésrõl, alkalmasság vizsgálat elrendelésérõl. Akinek elõmenetele csak az éves teljesítményértékelések alapján történik és adott évben elõmenetelre tervezhetõ, továbbá az értékelés során alkalmas vagy kiválóan alkalmas értékelést kapott, úgy anyaga felterjesztésre kerül az illetékes Elõmeneteli Bizottsághoz. Ha az összesített pontszám nem érte el a 39 pontot vagy négy értékelési területen nem megfelelõ, illetve legfeljebb gyenge értékelést kapott, az elöljáró kezdeményezheti az értékelt minõsítését vagy alkalmassági vizsgálatát. (Azok esetében, akik minõsítésre kötelezettek a minõsítést, akik nem kötelezettek minõsítésre azok esetében az alkalmassági vizsgálatot.) Döntését szövegesen kell indokolnia.

Source: https://magyarkozlony.hu/hivatalos-lapok/1cf7e31a83cbd73ae5c4e9c0d83d6112f3d8efe1/dokumentumok/013a26df8428b6a497ab48d71a7e7764bf881170/letoltes